สวัสดีค่ะ หนูมีเรื่องอยากปรึกษาหน่อยว่าปกติเป็นคนที่ประจำเดือนมาไม่ค่อยตรงเวลา ปกติมาประมาณ 6-7 วัน โดยเฉพาะ 2 วันแรกมามากและหลังจากนั้นจะค่อยๆลดลงตามปกติ อย่างเดือนที่แล้วมาวันที่ 13/6จนวันที่ 4/8 คาดว่าน่าจะเป็นเลือดจากประจำเดือน แต่ครั้งนี้ 2 วันแรกกลับแทบไม่มีประจำเดือนมา เห็นมีปนออกมาแค่ตอนเข้าห้องนํ้า มันรู้สึกผิดปกติกว่าทุกครั้ง หรือมันอาจไม่ใช่เลือดจากประจำเดือนเป็นสาเหตุอื่น(เริ่มกลัวจะเป็นโรคร้ายอะไรรึเปล่า)?
สวัสดีค่ะ เลือดประจำเดือนปกติควรจะมาทุก 22-35 วันจากครั้งก่อน การมาถี่หรือห่างกว่านี้ อาจจะเป็นความผิดปกติโดยจากที่กล่าวมาประจำเดือนห่างกันมากเกินไป คือไม่มานานเกิน 35 วัน อาจเรียกว่าภาวะประจำเดือนมาไม่สม่ำเสมอ สาเหตุเช่น การมีถุงน้ำหลายใบในรังไข่ ฮอร์โมนจากรังไข่ไม่สมดุล พังผืดมดลูก ถุงน้ำหลายใบรังไข่ โรคไทรอยด์ทำงานผิดปกติ น้ำหนักตัวที่มากหรือน้อยจนเกินไป หรือ ผลข้างเคียงจากการใช้ยาคุม เป็นต้น หรืออาจเป็นภาวะแทรกซ้อนจากการตั้งครรภ์ เช่น แท้งหรือท้องนอกมดลูกได้ หากก่อนหน้านี้มีเพศสัมพันธ์ไม่ป้องกันร่วมด้วยดังนั้นควรจดวันที่มีประจำเดือนย้อนหลังไว้อย่างละเอียด และปรึกษาสูตินรีแพทย์ต่อไป เบื้องต้นไม่ซื้อยาปรับฮอร์โมนใดๆมาใช้เอง